Andreas O. Eidsvaag

Edvart Andreas Olsen Eidsvaag (ofte omtalt som A.O. Eidsvaag) (1875–1962) var en norsk kjøpmann, poståpner og politiker (Venstre) fra Frøya i Trøndelag.

Eidsvaag var kjøpmann på Nord-Frøya fra 1898 til 1922 og poståpner og dampskipsekspeditør fra 1904. Fra 1928 var han oppsynsbetjent ved skreifisket.

Da Frøya i 1906 blei delt i to herreder, blei han innvalgt i Nord-Frøya herredsstyre og var medlem der til etter andre verdenskrig. Han var ordfører i Nord-Frøya i fire omganger: 1917–1922, 1926–1928, 1938–1940 og fra freden i mai 1945. 
Han hadde også ei rekke andre kommunale og fylkeskommunale verv. Han var med i styre og representantskap for Fosens Aktie-Dampskibsselskap.

Eidsvaag var vararepresentant til Stortinget for Ytre Fosen krets i Søndre Trondhjems amt fra 1916 til 1918 og for Sør-Trøndelag fylke fra 1922 til 1924. Han møtte en måneds tid sommeren 1917.

I 1944 blei Eidsvaag arrestert av Gestapo og satt på Titran festning og i Trondheim kretsfengsel noen måneder.

Han blei i 1954 tildelt Kongens fortjenstmedalje i gull.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Sør-Trøndelag
Stortingsrepresentanter for Søndre Trondhjems amt
Vararepresentanter til Stortinget
Ordførere i Nord-Frøya
Venstre-ordførere i Sør-Trøndelag
Norske kjøpmenn
Personer fra Frøya kommune
Kongens fortjenstmedalje i gull